stanford-oval/wikipedia huggingface dataset:
זאב שניר
ביוגרפיה

שניר יליד קריית עמל. הוריו ניצולי שואה שעלו בשנת 1950 מרומניה למעברה בשער העלייה. בעל תואר ראשון בהנדסה אווירונאוטית בהצטיינות מהטכניון (1977) ותואר שני בהצטיינות מבית הספר של הצי ללימודים מתקדמים בארצות הברית (1988). תואר שני נוסף בהצטיינות מהאוניברסיטה לביטחון לאומי בארצות הברית.
בין השנים 1995–1997 פיקד על יחידה 108. בשנת 2003 מונה לראש להק הציוד. בשנת 2006 סיים את שירותו בצה"ל. כעבור שנה מונה לעוזר שר הביטחון להתגוננות, במקומו של שאול חורב.
בדצמבר 2014 החליט ראש הממשלה, בנימין נתניהו, למנות את שניר לתפקיד ראש הוועדה לאנרגיה אטומית, אך מינוי זה הוקפא על ידי היועץ המשפטי לממשלה, יהודה וינשטיין, בנימוק שיש להימנע ממינויים בכירים בתקופת בחירות. ביוני 2015 אושר המינוי בממשלה. סיים את כהונתו בתפקיד זה ב-31 ביולי 2022.
לאורך כל שירותו רב השנים במערך הביטחוני ובתפקידיו האחרונים, שניר ניהל אורח חיים צנוע, ניסה לשמור על פרופיל נמוך, לא התבלט בתקשורת, ודחה אין ספור בקשות מכתבים בכירים לראיונות עימו.
במרץ 2023, נוכח תמיכתו בגל המחאה בעקבות הרפורמה המשפטית, חרג שניר ממנהגו והתראיין לכתבה נרחבת לנדב איל במוסף 7 ימים שבידיעות אחרונות.
הערות שוליים

1 2 3    נדב איל, "ראש הממשלה רואה את הנזק שנגרם פה ולא עושה דבר. ברור לי שאני אתויג כ'שמאלני', 'אנרכיסט' ו'טרוריסט', אבל זה לא מעניין אותי. אתה מכיר את המנון בית"ר? ז'בוטינסקי? 'שקט הוא רפש'", באתר "ידיעות אחרונות", 16 במרץ 2023
↑   עמוס הראל, נתניהו צפוי להודיע: זאב שניר יהיה המנכ"ל הבא של הוועדה לאנרגיה אטומית, באתר הארץ, 24 בדצמבר 2014
↑  עמוס הראל, ויינשטיין הקפיא את מינוי מנכ"ל הוועדה לאנרגיה אטומית בשל תקופת הבחירות, באתר הארץ, 26 בדצמבר 2014
חאמה ביליאט

חאמה ביליאט (באנגלית: Khama Billiat; נולד ב-19 באוגוסט 1990 בהארארה, זימבבואה) הוא כדורגלן זימבבואי המשחק בעמדת הקשר התקפי ויכול להיות מתופקד בנוסף בעמדת החלוץ בקייזר צ'יפס מהליגה הדרום אפריקאית PSL ובנבחרת זימבבואה.
קריירת מועדונים

חאמה ביליאט ערך את הופעת הבכורה שלו בקבוצת הבת של אייאקס ההולנדית, אייאקס קייפטאון הדרום אפריקאית בסוף אוגוסט 2010 נגד ממלודי סאנדאונס, משחק שהסתיים בניצחון קבוצתו 4-3 בפנדלים במסגרת טורניר של שמונה קבוצות שהתקיים בעיר קייפטאון. הוא נרכש מקבוצה מקומית בזימבבואה בשם CAPS יונייטד שלושה חודשים לאחר שקנתה אותו בעצמה.
ב-21 ביולי 2012 במפגש ידידות שלא במסגרת העונה הסדירה, אייאקס קייפטאון פגשה את מנצ'סטר יונייטד למשחק שהסתיים בתוצאה 1-1, שבו ביליאט זכה לשבחים מבלמה הוותיק של מנצ'סטר, ריו פרדיננד שתיאר את הקשר ההתקפי כזריז רגליים, בעל שליטה יוצאת דופן בכדור ושחקן שמרגש לצפות בו.
לאחר התרשמות בלוקומוטיב מוסקבה הרוסית בקיץ 2013, חתם ביליאט לחמש שנים דווקא בממלודי סאנדאונס הדרום אפריקאית שם זכה בשתי אליפויות. באחרונה שבהן בעונת 2015-16 הוביל את הקבוצה עם 12 שערים.
בקיץ 2018 חתם בקייזר צ'יפס.
נבחרת זימבבואה

חאמה ייצג את זימבבואה בנבחרות הנוער שלה. ב-26 במרץ 2011 ערך את הופעת הבכורה שלו בנבחרת הבוגרת במסגרת משחקי מוקדמות גביע אפריקה לאומות 2013 נגד נבחרת מאלי. בחודש אוגוסט של אותה השנה, כבש ביליאט את שער הבכורה שלו בנבחרת במסגרת משחק ידידות נגד נבחרת זמביה.
תארים

ליגת העל של דרום אפריקה (2): 2013/14, 2015/16
ליגת האלופות של אפריקה (1): 2016
שחקן העונה של ליגת העל של דרום אפריקה: 2016
הערות שוליים

↑  ריו פרדיננד משבח את ביליאט
| נבחרת זימבבואה – גביע אפריקה לאומות 2017 |
| --- | --- | --- |
|  1 דונובן •  2 נהמויינסו •  3 פהירי •  4 זבירקווי •  5 מורויווה •  6 בהסרה •  7 מ. רוסיקה •  8 א. רוסיקה •  9 מושקווי •  10 מהאצ'י •   11 נדורו •  12 קנגווה • 13 מלאג'ילה •  14 קטסאנדה • 15 האדבה • 16 מקורובה • 17 מוסונה • 18 נקאמבה • 19 מהלנגה • 20 ביליאט • 21 קאדוורה • 22 מצ'אפה • 23 מוואיה • מאמן: פאסווה |  1 דונובן •  2 נהמויינסו •  3 פהירי •  4 זבירקווי •  5 מורויווה •  6 בהסרה •  7 מ. רוסיקה •  8 א. רוסיקה •  9 מושקווי •  10 מהאצ'י •   11 נדורו •  12 קנגווה • 13 מלאג'ילה •  14 קטסאנדה • 15 האדבה • 16 מקורובה • 17 מוסונה • 18 נקאמבה • 19 מהלנגה • 20 ביליאט • 21 קאדוורה • 22 מצ'אפה • 23 מוואיה • מאמן: פאסווה | זימבבואה |
| נבחרת זימבבואה – גביע אפריקה לאומות 2019 |
| --- | --- | --- |
|  1 סיאנדה •  2 דאריקווה •  3 פהירי •  4 פפומבידזאי •  5 לונגה •  6 מודימו •  7 צ'וואפיווה •  8 מונצי •  9 רוסיקה •  10 קארורו •   11 ביליאט •  12 דזינגאיי • 13 צ'יפזזה •  14 קאדרווה • 15 האדבה • 16 צ'יגובה • 17 מוסונה • 18 נקאמבה • 19 מוטיזווה • 20 מהאצ'י • 21 קאמוסוקו • 22 מהלאנגה • 23 מושקווי • מאמן: צ'ידזמבווה |  1 סיאנדה •  2 דאריקווה •  3 פהירי •  4 פפומבידזאי •  5 לונגה •  6 מודימו •  7 צ'וואפיווה •  8 מונצי •  9 רוסיקה •  10 קארורו •   11 ביליאט •  12 דזינגאיי • 13 צ'יפזזה •  14 קאדרווה • 15 האדבה • 16 צ'יגובה • 17 מוסונה • 18 נקאמבה • 19 מוטיזווה • 20 מהאצ'י • 21 קאמוסוקו • 22 מהלאנגה • 23 מושקווי • מאמן: צ'ידזמבווה | זימבבואה |
ויליס נייט

| --- | --- |

ויליס נייט, מודל 70A, שנת 1928
 מאפיינים כלליים
 יצרן:  ויליס
 שנות ייצור:  1914–1933
 הרכבה:  ארצות הברית ארצות הברית
 פלטפורמה:  מנוע קדמי
 בסיס גלגלים:  2,858-3,200 מ"מ
 מפרט טכני
 מנוע:  4 צילינדרים, 3,044 סמ"ק, 4,530 סמ"ק 6 צילינדרים, 2,582 סמ"ק, 2,915 סמ"ק המפיק 53 כ"ס, 3,874 סמ"ק המפיק 65 כ"ס, 4,178 סמ"ק המפיק 70 כ"ס  8 צילינדרים (יוצר למודל "88-8" בין השנים 1917-1920)
ויליס נייט (באנגלית Willys-Knight) היא מכונית משפחתית אשר יוצרה על ידי יצרנית הרכב האמריקאית "ויליס"  בין השנים 1914–1933. בנוסף יוצרו דגמי קופה, וקבריולה - 2 דלתות.
פירוש שם הדגם "Knight" לעברית : "אביר".
דגמי "ויליס נייט"

"K 17", מנוע 4 צילינדר, 4,530 סמ"ק, (יוצר בשנת 1915)
"K 19", מנוע 4 צילינדר, 4,530 סמ"ק, (יוצר בשנת 1915)
"84/84B", מנוע 4 צילינדר, המפיק 40 כ"ס, (יוצר בין השנים 1916-1917)
"88-4", מנוע 4 צילינדר, המפיק 40 כ"ס, (יוצר בין השנים 1917-1919)
"88-6", מנוע 6 צילינדר,  (יוצר בשנת 1917),
"88-8", מנוע 8 צילינדר, (יוצר בין השנים 1920-1917)
"20", מנוע 4 צילינדר, 3,044 סמ"ק, (יוצר בין השנים 1920-1922)
"27", מנוע 4 צילינדר, (יוצר בשנת 1922)
"64", מנוע 4 צילינדר, 3,044 סמ"ק, המפיק 40 כ"ס, (יוצר בין השנים 1924-1923)
"67", מנוע 4 צילינדר,  3,044 סמ"ק, המפיק 40 כ"ס, 42 כ"ס, (יוצר בין השנים 1925-1923)
"65", מנוע 4 צילינדר,  (יוצר בשנת 1925)
"66", מנוע 6 צילינדר,  3,874 סמ"ק, (יוצר בין השנים 1925-1926)
"70", מנוע 6 צילינדר, (יוצר בשנת 1926)
"66 A", מנוע 6 צילינדר,  3,874 סמ"ק, המפיק 65 כ"ס, 4,178 סמ"ק, המפיק 70 כ"ס, (יוצר ביו השנים 1927-1929)
"70 A", מנוע 6 צילינדר, 2,915 כ"ס, המפיק 53 כ"ס, (יוצר ביו השנים 1927-1929)
"56", "56 A", מנוע 6 צילינדר, 2,582 סמ"ק, (יוצר בין השנים 1928-1929)
"70 B", מנוע 6 צילינדר, 2,915 סמ"ק, (יוצר בין השנים 1929-1930)
"66 B", מנוע 6 צילינדר, 4,778 סמ"ק, (יוצר בשנת 1930)
"87", מנוע 6 צילינדר, (יוצר בין השנים 1930-1931)
"66 D", מנוע 6 צילינדר, 4,178 סמ"ק, (יוצר בין השנים 1932-1931)
"95 Deluxe", מנוע 6 צילינדר, 2,915 סמ"ק, המפיק 60 כ"ס, (יוצר בין השנים 1932-1931)
"E66", מנוע 6 צילינדר, 4,178 סמ"ק, (יוצר בשנת 1933)
תצורות "ויליס נייט"

4 דלתות - סדאן
2 דלתות - קופה
2 דלתות - קבריולה
תמונות

ויליס נייט שנת 1920
ויליס נייט, שנת 1926
ויליס נייט, שנת 1923
ויליס נייט קבריולט
ויליס נייט, שנת 1930, מודל 87B
ויליס נייט
פרסומת לדגם ויליס קנט
ויליס נייט, שנת 1927, מודל 70A  - מבט לתא הנהג
ויליס נייט, שנת 1928, מודל 70A
מנוע ויליס נייט, (סדרה דגם 70), 6 צילינדר (שנת 1926)
לקריאה נוספת

ויליס נייט - תמונות
הערות שוליים

↑  ויליס נייט סדאן 2015 Auto World Museum
↑  מנוע ויליס נייט
↑  דגמי ויליס נייט


Willys Knight History Willys Overland Knight Registry
↑  ויליס נייט 70 B  סדאןThe Murphy Auto Museum-1930 Willys Knight 70B Sedan
זאב שרוני

| --- | --- |
שרוני באפריל 2015
שרוני באפריל 2015
 לידה:  17 במאי 1964 (בן 60) כפר סבא, ישראל
 מדינה:  ישראל 
 כינוי:  שרוני
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 53  מפקד עוצבת עשת  מפקד מערך מג"ן  סגן דובר צה"ל
 
זאב שרוני (נולד ב-17 במאי 1964) הוא קצין צה"ל במילואים בדרגת אלוף-משנה, שירת כמפקד עוצבת עשת בחיל השריון, כמפקד מערך מג"ן וסגן דובר צה"ל.
ביוגרפיה

בן לניצולי שואה שהעפילו לארץ ישראל מרומניה. התגייס לנח"ל כחבר גרעין השומר הצעיר. לאחר הטירונות, עבר לחיל השריון ושירת כלוחם וכמפקד מחלקה בחטיבה 188. לאחר שהשתחרר מצה"ל, שירת כקצין בחטיבת מילואים בפיקוד הצפון.
ב-1989 התגייס שוב לשירות קבע ושירת כמפקד פלוגת מפקדה בגדוד 74, מפקד פלוגת טנקים בגדוד וסגן מפקד הגדוד. לאחר לימודים במכללה הבין-זרועית לפיקוד ולמטה שימש ראש מדור מרכבה במפקדת חיל השריון. שימש קצין אג"ם בחטיבה 188 ומפקד גדוד 53 בחטיבה, שבתקופתו נטל חלק בלחימה בדרום לבנון. לאחר מכן שירת כראש זירת צפון באג"ם מבצעים. ב-1999 מונה לקצין אג"ם עוצבת געש ובשנת 2001 מונה למפקד עוצבת עשת, חטיבת שריון במילואים. בנובמבר 2003 מונה למפקד מרכז הנוער והנח"ל בחיל החינוך והנוער שבתקופתו הפך למערך מג"ן). בשנת 2007 מונה לסגן דובר צה"ל, ושירת בתפקיד עד 2010. שרוני הוא בוגר של המכללה לביטחון לאומי משנת 2002.
לאחר שחרורו כיהן כסמנכ"ל הסברה בהתאחדות התעשיינים בישראל. החל מחודש מאי 2016, מכהן כמנהל מערך הדוברות וההסברה של חברת נתיבי ישראל - החברה הלאומית לתשתיות תחבורה.
הערות שוליים

↑  נאום מפקד צוות 3 - אל"ם זאב שרוני, אתר עדים במדים
↑  ערן סויסה, אל"מ זאב שרוני ישמש כסגנו של בניהו בדו"צ, באתר nrg‏, 5 ביולי 2007
↑  לי-אור אברבך, ‏דובר צה"ל, תת-אלוף אבי בניהו, מינה את סא"ל שי שטרן לסגנו, באתר גלובס, 2 בפברואר 2010
↑  אורה קורן, מצה"ל לתעשיה: זאב שרוני מונה לראש אגף הסברה בהתאחדות התעשיינים, באתר TheMarker‏, 20 באוגוסט 2012
טקס פרסי אופיר לשנת 2012

| --- | --- |

רועי אסף זוכה בפרס אופיר לשחקן הראשי הטוב ביותר
 תאריך:  21 בספטמבר 2012
 מיקום:  מרכז קריגר לאמנויות הבמה, חיפה, ישראל
 המועמדים והזוכים הבולטים
 סרט עלילתי:  למלא את החלל
 הבמאי הטוב ביותר:  רמה בורשטין
 תסריט:  רמה בורשטין
 →2011 2013← פרס אופיר
טקס פרסי האקדמיה לקולנוע ה-23 (המכונה פרס אופיר על שם שייקה אופיר) התקיים ב-21 בספטמבר 2012 באולם קריגר חיפה. במהלך הטקס, נציגי האקדמיה לקולנוע העניקו את פרסי האקדמיה (המכונה פרס אופיר) ב-17 קטגוריות שונות.
באותה שנה, לראשונה, התווספה קטגוריה חדשה - פרס לליהוק הטוב ביותר.
פרס על מפעל חיים הוענק באירוע לעיתונאי והתסריטאי אלי תבורי. פרס הסרט העלילתי הטוב ביותר הוענק למחברי הסרט "למלא את החלל". בנוסף, הסרט בעל המועמדויות הרבות ביותר לפרסים בטקס היה הסרט "העולם מצחיק".
הטקס הונחה על ידי שלמה בראבא.
מועמדויות

| הסרט הטוב ביותר | הבמאי הטוב ביותר |
| --- | --- |
 "למלא את החלל" - מפיק: אסף אמיר "בלדה לאביב הבוכה" - מפיק: חיים שריר  ג'ו + בל - מפיקים: רוני קידר ואמיר פישמן  "העולם מצחיק" - מפיקים: טליה קלינהנדלר, משה אדרי ולאון אדרי  "המשגיחים" - מפיק: מרק רוזנבאום  "רוק בקסבה" - מפיקים: יריב הורוביץ וגיא מאירסון:  רמה בורשטין - "למלא את החלל" מני יעיש - "המשגיחים"  שמי זרחין - "העולם מצחיק"  ערן קולירין - "ההתחלפות"  יריב הורביץ - "רוק בקסבה"
השחקן הטוב ביותר: השחקנית הטובה ביותר
 רועי אסף - "המשגיחים" אורי גבריאל – "בלדה לאביב הבוכה"  אלי פיניש – "העולם מצחיק"  יוסף כרמון – "חיותה וברל"  גל תורן – "לרדת מהעץ":  הדס ירון – "למלא את החלל" שרון טל – "ההתחלפות"  אסי לוי – "העולם מצחיק"  אסיה נייפלד – "חדר 514"  רבקה גור – "חיותה וברל"
שחקן המשנה הטוב ביותר: שחקנית המשנה הטובה ביותר
 גל פרידמן – "המשגיחים" אלון אבוטבול – "הדילרים"  דב נבון – "ההתחלפות"  דני שטג – "העולם מצחיק"  חיים שריר – "למלא את החלל":  עירית שלג – "למלא את החלל" רותם זיסמן-כהן – "המשגיחים"  נעמה שטרית – "העולם מצחיק"  שרית וינו-אלעד – "עד סוף הקיץ"  ח'אולה אלחג'-דיבסי – "רוק בקסבה"
התסריט המקורי הטוב ביותר: העריכה הטובה ביותר
 רמה בורשטין – "למלא את החלל" אסי דיין – "ד"ר פומרנץ"  מני יעיש – "המשגיחים"  שמי זרחין – "העולם מצחיק"  גור בנטביץ' – "לרדת מהעץ":  יצחק צחייק – "רוק בקסבה" אריק להב-ליבוביץ' – "ההתחלפות"  אסף קורמן – "המשגיחים"  עינת גלזר-זרחין – "העולם מצחיק"  שרון אלוביק – "למלא את החלל"  מאיה קניג – "לרדת מהעץ"
הפסקול הטוב ביותר: המוזיקה המקורית הטובה ביותר
 דוד ליס, גיל תורן – "בלדה לאביב הבוכה" גיל תורן, ארז עיני שביט – "ההתחלפות"  אשי מילוא, אביב אלדמע – "העולם מצחיק"  מוטי חפץ, אביב אלדמע – "למלא את החלל"  מיכאל ליגום, אבי מזרחי, גיל תורן – "רוק בקסבה":  מרק אליהו – "בלדה לאביב הבוכה" רן שם טוב – "הדילרים"  שושן – "המשגיחים"  יונתן בר גיורא – "העולם מצחיק"  אסף אמדורסקי – "רוק בקסבה"
העיצוב האמנותי הטוב ביותר: הצילום הטוב ביותר
 אייל אלחדד – "בלדה לאביב הבוכה" מיגל מרקין – "ההתחלפות"  יואל הרצברג – "העולם מצחיק"  אורי אמינוב – "למלא את החלל"  אריאל גלזר – "רוק בקסבה":  אסף סודרי – "למלא את החלל" אמנון זלייאט – "בלדה לאביב הבוכה"  שי גולדמן – "ההתחלפות"  ירון שרף – "העולם מצחיק"  שרון מאיר – "לרדת מהעץ"
האיפור הטוב ביותר: עיצוב התלבושות הטוב ביותר
 אתי בן-נון – "למלא את החלל" סיגלית גראו – "רוק בקסבה"  מירב הורוביץ בושושה – "בלדה לאביב הבוכה"  ליאת שיינין – "הדילרים"  מאיה גרסטל – "העולם מצחיק":  דבורה אוחנה – "בלדה לאביב הבוכה" מאיה מור – "הדילרים"  דורון אשכנזי – "ההתחלפות"  לי לאמביק – "העולם מצחיק"  חני גורביץ' – "למלא את החלל"
הסרט התיעודי הטוב ביותר: הליהוק הטוב ביותר
 "הצלמניה" – מפיק: ברק הימן, בימוי: תמר טל "יום אחד אחרי השלום" – מפיק: ארז לאופר, בימוי: מירי וארז לאופר  "שישה מיליון ואחד" – מפיקים: דוד פישר, אירית שמרת, בימוי: דוד פישר  "שלטון החוק" – מפיק: לירן עצמור, בימוי: רענן אלכסנדרוביץ'  "בני דודים לנשק" – מפיק: סער יוגב, בימוי: נעמי לבארי:  אורית אזולאי – "העולם מצחיק" מיכל אליאס – "בלדה לאביב הבוכה"  מני יעיש – "המשגיחים"  מיכל קורן – "למלא את החלל"  גלית אשכול – "לרדת מהעץ"
חתך ארכאולוגי

חתך ארכאולוגי. הקירות מסומנים בצבע חום והרצפה במרובעים לבנים. ניתן לראות בחתך איך הרצפה ניגשת לקיר
חתך בשכבות עפר
חתך ארכאולוגי הוא חתך בתוך ריבוע חפירה בשכבות העפר המציג את שכבות העפר השונות ואת הפרטים האדריכליים ששכבות העפר מתייחסות אליהן, כולל התיאור הגרפי של שכבות אלה.
בחפירה ארכאולוגית מזהים סוגים שונים של אלמנטים סטרטיגרפיים:
אלמנטים אנכיים: קירות, בורות, מתקנים, עמודים.
אלמנטים אופקיים: רצפות.
בנוסף אפשר למצוא גם אלמנטים נוספים, כגון: אלמנטים אלכסוניים: לדוגמה "אשפת ירושלים" שהצטברה במהלך השנים היא אלכסונית. אלמנטים אקראיים שאין ביניהם כל קשר. אלמנטים שיש ביניהם קשר סביבתי מסוים בלי זיקה מסוימת. למשל: כלים במערות קברים אשר הצטברו בפרק זמן ארוך, אבל לא ניתן לדעת איזה כלים הוכנסו קודם למערה ואיזה בשלב מאוחר יותר, כלומר: לא ניתן לדעת "מה קדם למה". אי אפשר ליצור זיקה ביניהם בעזרת סטרטיגרפיה.
החתך הארכאולוגי מאפשר להסיק מסקנות כרונולוגיות יחסיות בין האלמנטים השונים שנמצאו בריבוע החפירה. הניתוח נעשה בעזרת בדיקת הזיקות בין האלמנטים השונים.
זיקות בין קירות ורצפות

ניתן למצוא שלוש זיקות ביו האלמנטים השונים:
רצפה ניגשת לקיר, קיר ניגש לרצפה, קיר ניגש אל קיר - חתך ארכאולוגי מבטא נקודה - הרצפה ניגשת לקיר בחתך מסוים. ניתן לראות ממבט על האם הרצפה ניגשת לקיר לכל אורכו. לעיתים הרצפה מרוחה על הקיר בעזרת סיד או טיח. גם קיר יכול לגשת לקיר אחר. קיר ניגש הוא קיר הדבוק/צמוד לקיר אחר. המשמעות הכרונולוגית של הזיקה הזאת היא: שני האלמנטים חיו פרק זמן מסוים ביחד באותה שכבה ארכאולוגית.
קיר בנוי על קיר, קיר בנוי על רצפה, רצפה בנויה על רצפה, רצפה מעל קיר - אלמנט הנמצא מעל אלמנט כגון רצפה מעל קיר פירושו שהאלמנט העליון תיארוכו מאוחר לאלמנט התחתון. הרצפה נבנתה בתקופה מאוחרת יותר מאשר הקיר. הם חיו בתקופות ארכאולוגיות שונות. התיארוך המוחלט של הרצפה או הקיר בדוגמה תלויים בממצאים שנמצאו בעת החפירה בקיר או על הרצפה, שברי כלי חרס וממצאים אחרים העוזרים בקביעת התיארוך של השכבה בה נמצאו הקיר או הרצפה.

.
קיר חותך רצפה - מציאת קיר בחתך ארכאולוגי אשר על פי החתך יסודותיו חותכים רצפה הנמצאת בחתך גובה למשל באמצע אורך הקיר, פירושו שהקיר מאוחר לרצפה. בעת בניית הקיר הבונים חפרו בור לתוך רצפה קיימת והניחו את היסודות לקיר.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
זולנדר

| --- | --- |

עטיפת ה DVD
 בימוי:  בן סטילר
 הופק בידי:  בן סטילר   סקוט רודין   ג'ון המבורג
 תסריט:  בן סטילר   דרייק סאת'ר   ג'ון המבורג
 עריכה:  גרג היידן
 שחקנים ראשיים:  בן סטילר  אוון וילסון  ויל פרל  כריסטין טיילור  מילה יובוביץ  דייוויד דוכובני   ג'ון וויט   ג'רי סטילר
 מוזיקה:  דייוויד ארנולד
 צילום:  ברי פטרסון
 מדינה:  ארצות הברית
 חברת הפקה:  VH1
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  28 בספטמבר 2001
 משך הקרנה:  89 דקות
 שפת הסרט:  אנגלית
 סוגה:  סרט קומדיה 
 תקציב:  $28,000,000
 הכנסות:  $60,780,981
 הכנסות באתר מוג'ו:   zoolander
 סרט הבא:  זולנדר 2
 תרגום לעברית:  לא ידוע
 www.zoolander.com
 דף הסרט ב־IMDb
 
זולנדר (באנגלית: Zoolander) הוא סרט קומדיה אמריקני משנת 2001 בכיכובו ובימויו של בן סטילר, העוסק בעולם הדוגמנות הגברי.
בתפקידי אורח השתתפו בסרט דונלד טראמפ והזמר דייוויד בואי.
עלילה

דרק זולנדר (בן סטילר) הוא דוגמן הנמצא בפסגת עולם הדוגמנות. לאחר מספר שנים בהן קטף את פרס דוגמן השנה, הוא מפסיד את התואר ליריבו הנזל (אוון וילסון) ואורו מועם עוד יותר בעקבות כתבה של מתילדה ג'פריז (כריסטין טיילור) שחשפה את טיפשותו. לאחר ששלושת שותפיו לדירה - דוגמנים כמותו, נהרגים בשריפה ב"תאונת תחנת דלק חריגה", חוזר זולנדר לבית אביו (ג'ון וויט), שם הוא ואחיו (וינס ווהן) עוסקים בכריית פחם. משפחתו אינה שמחה לקראתו ולמרות שהוא עושה מאמצים להשתלב בנוף המקומי הם דוחים אותו ואביו אף אומר לו: "מזל שאמך אינה בחיים כדי לראות את בנה מחופש לבת ים".
בינתיים, מעצב העל ג'אקובים מוגאטו (ויל פרל) שעלה לגדולה כשהמציא את עניבת הקלידים, מתכנן להתנקש בראש ממשלת מלזיה מכיוון שאסר על העסקת ילדים במפעלי טקסטיל. לשם כך, הוא מבקש מסוכן הדוגמנים מורי בולסטין (ג'רי סטילר) למצוא לו דוגמן טיפש שיהיה קל לערוך לו שטיפת מוח כדי לגרום לו לבצע את המשימה. מורי יוצר קשר עם דרק, שחוזר כדי להשתתף בקמפיין "זרוקים" של מוגאטו. זולנדר נשלח לספא, שם עובר שטיפת מוח על ידי קטינקה (מילה יובוביץ) ומתוכנת להפוך למכונה רצחנית כאשר הוא שומע את השיר רילקס (Relax) של להקת פרנקי הולך להוליווד.
זולנדר חוזר לביתו ומתילדה מגלה לו כי הוא נעלם לשבוע, בעוד שהוא בטוח כי נעדר שעות ספורות בלבד.
זולנדר הולך למסיבה, שם הוא פוגש בהנזל ומזמין אותו ל"דו-קרב הליכות" - תחרות דוגמנות בה כל מתחרה צריך לחקות את המתחרה הקודם ולהוסיף מהלך. השופט בתחרות הוא דייוויד בואי המופיע בתור עצמו. דרק מפסיד בתחרות לאחר שלא הצליח לשלוף את תחתוניו מעל חלציו ללא להסיר את מכנסיו ובורח משם מוכה ומושפל.
דמות מסתורית יוצרת קשר עם זולנדר ומתברר כי הוא ג'יי. פי. פרואיט (דייוויד דוכובני) שהיה דוגמן שעוני יד שניסו לשטוף את מוחו כדי לרצוח גם כן, אך התכנות לא תפס מפני שדוגמני יד שונים מהותית מדוגמני פנים וגוף.
מתילדה מבינה כי דרק בסכנה ומחליטה להחביא אותו בביתו של הנזל, שם לא יחפשו אחריו. לאחר שהנזל וזולנדר התפייסו ואף השתתפו באורגיה שכללה את מתילדה, גברים, נשים, מספר גמדים פינים ועז הם הופכים לחברים טובים ומתכננים לחשוף את מוגאטו.
דרק מופיע לתערוכת האופנה של מוגאטו ובעזרתו של מורי חושפים את מוגאטו וראש ממשלת מאלזיה ניצל מן ההתנקשות.
בסוף הסרט, דרק ומתילדה הנשואים, פותחים את "המכון של דרק זולנדר לילדים שלא לא יכולים לקרוא טוב ורוצים לדעת לעשות עוד דברים טוב" ביחד עם הנזל.
ביקורת

הסרט קיבל ביקורות חיוביות. האתר Rotten Tomatoes נתן לסרט תוצאה של 64%, המבוססת על ידי 130 מבקרים.
הפקת המשך

סרט ההמשך "זולנדר 2" יצא לאקרנים בפברואר 2016.
עטיפת הDVD של הסרט בעברית
חטיבת שייח' עומר חדיד

| --- | --- |
הדגל השחור של דאעש שמשמש גם את הארגוןהדגל השחור של דאעש שמשמש גם את הארגון
 תקופת הפעילות:  31 במאי 2015 – הווה (9 שנים)
 אידאולוגיה:  הג'יהאד הסלפי  פאן-אסלאמיזם
 מייסדים:  לא ידוע
 מנהיגים:  יוניס הונאר (מאי-יוני 2015)  לא ידוע (יוני 2015-הווה)
 אזורי פעילות:  הרשות הפלסטינית רצועת עזה ירושלים מזרח ירושלים
 מדינה:  מדינה פלסטינית 
 חברים:  ~200 (2015)
 חלק מ:  המדינה האסלאמית המדינה האסלאמית
 בעלי ברית:  המדינה האסלאמית מועצת השורא של לוחמי הג'יהאד בסביבות ירושלים
 מתנגדים:  הרשות הפלסטינית הרשות הפלסטינית  מצרים מצרים  חמאס חמאס
 קרבות:  הסכסוך הישראלי-עזתי האלימות הפלסטינית הפוליטית
 
חטיבת שייח' עומר חדיד (בערבית: لواء الشيخ عمر حديد) הידוע גם בתור המדינה האסלאמית בעזה, הוא ארגון טרור אסלאמי המזוהה עם דאעש. מטרות הארגון דומות מאוד למטרות של ארגון המדינה האסלאמית, בכך שהוא דוגל ברעיון סוריה הגדולה. ככזה, הוא מתנגד לכל אידאולוגיה התומכת בלאומיות הפלסטינית ותומך בחיסול כל היהודים וה-"כופרים".
זהותו של מנהיג הארגון לא הייתה ידועה, עד שממשל חמאס ברצועת עזה פשט אל ביתו של יוניס הונאר ב-2 ביוני 2015, שהואשם בהנהגת הקבוצה, ונורה למוות תוך התנגדותו למעצרם של הממשל. זהותו של המנהיג הנוכחי של הארגון אינו ידועה כרגע.
הקבוצה נקראה על שם עומר חדיד, מורד ממוצא עיראקי שהיה חבר בארגון אל-קאעידה בעיראק.
אידאולוגיה פוליטית

בניגוד לרוב הקבוצות האסלאמיות האחרות בשטחים הפלסטיניים, חטיבת שייח' עומר חדיד אינה תומכת בלאומיות פלסטינית או במדינה פלסטינית באופן כללי. לפיכך ניתן להגדיר את הקבוצה כפאן-אסלאמית. (אנ')
ארגון ופעילות

הארגון קולט את רוב חבריו מעזה, חלקם היו בעבר בארגון צבא האסלאם ואחרים עורקים מחמאס על מנת להצטרף לארגון.
לאחר פירוק הארגון "אנסאר בית אל-מקדס" בנובמבר 2014, הוקמה קבוצת נוספת המזוהה עם דאעש, הידועה בשם מחוז סיני של המדינה האסלאמית, קבוצה שבסיסה בסיני. הקבוצה היא בעלת ברית ידועה של חטיבת שייח' עומר חדיד, וידוע כי שני הארגונים הבריחו אחד לשני אספקה בגבול מצרים-עזה. קשרי המסחר ביניהם נפגעו קשות במהלך קיץ 2015, כאשר הצבא המצרי חפר תעלה עמוקה לאורך הגבול.
הגדרה כארגון טרור

מאחר שהארגון מהווה שלוחה ידועה של דאעש, כל ההחלטות שניתו על דאעש על ידי הקהילה הבינלאומית, חלות גם על חטיבת שייח' עומר חדיד. חטיבת שייח' עומר חדיד מוגדר כארגון טרור על ידי; האומות המאוחדות, האיחוד האירופי, הממלכה המאוחדת, ארצות הברית, אוסטרליה, קנדה, טורקיה, ערב הסעודית, אינדונזיה, איחוד האמירויות הערביות, מלזיה, מצרים, הודו, רוסיה, קירגיזסטן וסוריה.
פעולות > מעורבות בסכסוכים אזרחיים פלסטינים

31 במאי 2015 - מחבלים מטעם הארגון פיצצו מכונית עזתית, שהרגה את סאבר סיאם, מפקד של החמאס באותה התקופה.
26 ביוני 2015 - הקבוצה הפיצה עלונים ברחבי מזרח ירושלים, ובהם איומי מוות כלפי נוצרים ערבים החיים בגדה המערבית.
28 באוגוסט 2019 - מחבלים מתאבדים מהארגון תקפו שני מחסומי משטרה בעזה והרגו שלושה שוטרים פלסטינים.
פעולות > מעורבות בסכסוך הישראלי-פלסטיני

3 ביוני 2015 - 2 יירוטים של רקטות שוגרו לעבר ישראל מעזה, שתיהן לא הצליחו להגיע ליעדן. אחת נחתה בנגב, והשנייה נחת ליד אשקלון.
11 ביוני 2015 - רקטה שוגרה לעבר אשקלון מעזה. הרקטה לא הצליחה להגיע ליעדה ובמקום זאת התפוצצה בעזה.
16 ביוני 2015 - רקטה ששוגרה לעבר אשקלון מעזה לא הצליחה להגיע ליעדה, ובמקום זאת, התפוצצה במערב הנגב.
26 באוגוסט 2015 - רקטה ששוגרה מישראל לא הצליחה להגיע ליעדה, כאשר נחתה באזור פתוח בין ערים וקיבוצים לבין גדר המערכת סביב רצועת עזה.
18 בספטמבר 2015 - 2 רקטות שוגרו לעבר ערים דרומיות בישראל מעזה. הרקטה הראשונה נחתה בשדרות, הרסה אוטובוס ופגעה במקום מגורים, אך לא דווחו על מקרי מוות. לאחר שעות בודדות, הרקטה השנייה שוגרה לעבר אשקלון, אך יורטה על ידי כיפת ברזל.
29 בספטמבר 2015 - 2 יירוטים של רקטות שוגרו לעבר אשדוד מעזה, אך נכשלו להגיע ליעדן. שתי הרקטות יורטו על ידי כיפת ברזל.
26 באוקטובר 2015 - רקטה ששוגרה לעבר ישראל מעזה, נכשלה להגיע ליעדה, כאשר נחתה בשטח פתוח במערב הנגב.
ראו גם

מחוז סיני של המדינה האסלאמית
המדינה האסלאמית
הערות שוליים

↑  ISIS: We Are Operating in Gaza, Vocativ, ‏2014-07-15 (באנגלית אמריקאית)
1 2  Sheikh Omar Hadid Brigade, TRAC (באנגלית אמריקאית)
↑  J. E. Dyer, Newly declared caliphate: Why it’s ‘ISIS’ (not ISIL) – ‘Iraq and al-Sham’ (not Syria), Liberty Unyielding, ‏2014-07-01 (באנגלית אמריקאית)
1 2  Focus, MwcNews.net (ב־)
↑  Zack Beauchamp, ISIS is threatening Hamas in Gaza. That’s scary news., Vox, ‏2015-07-02 (באנגלית)
↑  Gregory Baskin, Gaza Strip: ISIS Intent on Palestine and Murder of Jews, Guardian Liberty Voice, ‏2014-08-30 (באנגלית אמריקאית)
↑  ISIS: Fighting 'Infidels' Takes Precedence, Israel National News (באנגלית)
↑  Orontes River Publishing, Hama, Will ISIS Create al-Sham Caliphate and Liberate Palestine?, Foreign Policy Journal, ‏2014-06-23 (באנגלית אמריקאית)
↑  Hamas Kills Local ISIS Leader in Gaza Shootout, Israel National News (באנגלית)
↑  Aymenn Jawad Al-Tamimi, New Salafi Jihadi Group in Gaza: The Sheikh Omar Hadid Brigade, Aymenn Jawad Al-Tamimi (באנגלית)
↑  Deutsche Welle (www.dw.com), ISIS threatening to redraw Mideast borders | DW | 28.07.2014, DW.COM (באנגלית בריטית)
↑  Palestinian Salafists pose dangerous new problem for Hamas, the Guardian, ‏2015-06-10 (באנגלית)
↑  Omar Fahmy and Yara Bayoumy, Egypt strikes back at Islamic State militants after beheading video, killing dozens, The Age, ‏2015-02-16 (באנגלית)
↑  A Chilling Message Was Sent to Christians from the ‘Islamic State in Palestine’ | TheBlaze.com, web.archive.org, ‏2015-06-30
↑  "Gaza explosions: 'Suicide bombers' kill three police officers". BBC News (באנגלית בריטית). 2019-08-28. נבדק ב-2022-03-13.
↑  "IDF Strikes Gaza After at Least Two Rockets Fired Toward Southern Israel". Haaretz (באנגלית). נבדק ב-2022-03-13.
↑  Gregg Carlstrom, Is the Islamic State on the Rise in Gaza?, Foreign Policy (באנגלית אמריקאית)
1 2 3 4 5  Rocket fire from Gaza and ceasefire violations after Operation Cast Lead (Jan 2009), Israel MFA
↑  T. O. I. staff, Islamic State affiliate claims Wednesday’s rocket attack from Gaza, www.timesofisrael.com (באנגלית אמריקאית)
↑  T. O. I. staff, Rocket sirens sound in western Negev in false alarm, www.timesofisrael.com (באנגלית אמריקאית)
↑  Israeli military strikes back in Gaza after rocket fire, UPI (באנגלית)
↑  Rocket from Gaza explodes in Israel near border, The Jerusalem Post | JPost.com (באנגלית אמריקאית)
זולטן שטיבר

זולטן שטיבר (בהונגרית: Zoltán Stieber; נולד ב-16 באוקטובר 1988) הוא כדורגלן הונגרי המשחק באויפשט בעמדת הקשר.